شنبهءِ روچ (4 اردیبهشت1395/ 23 اپریل2016)ءَ سی‌ودو نپر ماں لندنءَ «رابطة العالم الإسلامی» ءِ مرکزءَ حاضر بوت اَنت و وتی مسلمانی اِش جار جت.
په سنی‌آنلاینءِ هالکاریءَ نقل چه «المسلم»ءِ سایٹءَ، اِے سی‌ودوئیں نپر که گوں رابطة العالم الإسلامیءِ مرکزءِ جهد و کوشستاں گوں اسلامءَ آشنا بوتگ اِتنت، همے انجمنءِ دفترءَ حاضر بوت اَنت و وتی مسلمانی‌اِش جار جت.
ڈاکٹر احمدخادم رابطة العالم الإسلامیءِ مرکزءَ ءِ کارمستر ماں لندنءَ گوشتگی: رابطة العالم الإسلامیءِ مرکزءَ 5 سال اِنت که وتی جهد په اسلامءِ معرّفی و پجّارءَ بنگیج کرتگ و تا هنّو بازینے گوں اسلامءَ آشنا بوتگ اَنت و اسلامءِ ‌دین اِش مَنّ اِتگ و ایمانش یارتگ.
گوشگی اِنت رابطة العالم الإسلامیءِ مرکز، په نوک مسلماناں اجازت‌نامه دات که توان اَنت گوں آئیءَ حجءَ برو اَنت و مکه مکرمهءِ شهرءَ مان بنت.